Source: http://www.bihon.ro/s-a-accidentat-si-boitos/news-20080131-10254646
Timestamp: 2019-08-18 02:44:27+00:00

Document:
S-a accidentat şi Boitoş - BIHON
S-a accidentat şi Boitoş
31. ianuarie 2008 09:29
ORADEA - Hotărât lucru, noul sezon nu a început prea bine pentru CSM Leonardo. Ca şi cum situaţia mai mult decât precară din clasament nu ar fi fost suficientă, au mai intervenit şi problemele de lot.
Accidentat la menisc, Tomas Klimas a fost operat şi va fi indisponibil cel puţin o lună, în condiţiile în care recuperarea va decurge în mod pozitiv. Ieri, un alt component al echipei, Tiberiu Boitoş, a suferit o uşoară accidentare şi a devenit incert pentru meciul de sâmbătă, cu Gaz Metan Mediaş. „Azi-mâine nu vom mai avea cu cine să jucăm”, se plânge antrenorul secund al CSM Leonardo, Veres Attila.
În mod inexplicabil, deşi echipa se află pe penultimul loc al clasamentului, conducerea nu a efectuat niciun transfer în perioada de pauză competiţională din iarnă. Probabil se mizează pe faptul că formaţia se va descurca oricum, chiar şi cu actualul lot de care dispune, în play-off sau la turneul de baraj pentru menţinerea în prima divizie. „În mod normal, nu ar trebui să avem probleme la baraj, doar dacă nu ne vom crea noi înşine probleme”, este de părere antrenorul Veres Attila.
Până la play-off şi baraj, CSM Leonardo ar trebui totuşi să încerce să se redreseze şi să se agaţe de fiecare meci rămas de disputat. Mai sunt de jucat 12 partide, perioadă în care echipa trebuie să-şi îmbunătăţească jocul, pentru a fi pregătită aşa cum trebuie pentru meciurile din extrasezon, decisive pentru menţinerea în Divizia A. Chiar dacă sezonul este compromis din punct de vedere al obiectivului de performanţă, trebuie luate toate măsurile pentru a salva ceea ce se mai poate salva, adică pentru păstrarea locului în primul eşalon. Ar fi păcat ca visul celor care au pus, cu câţiva ani în urmă, bazele fostei echipe Clubul Atletic Oradea – regretatul Toni Alexe, Şerban Sere, Mircea Matei şi Kósa Zoltán - să se năruiască la finele acestui sezon.
CSM CSU Oradea s-a reunit în vederea pregătirilor pentru viitorul sezon
Inaba rămâne la CSM Digi
CSM Digi şi-a aflat adversarele din primul tur
Și-au stabilit programul din presezon
Va debuta în deplasare cu Steaua
Sean Barnette a semnat un nou contract cu CSM CSU Oradea
Start în meciurile de pe tablourile principale
Ar putea întâlni Spania, Israel și Polonia

References: CSM 
 CSM 
 CSM 

CSM 
 CSM 

CSM 
 CSM